
Nr. SC 2013 – 
REFERAT

privind aprobarea Studiului de Fezabilitate pentru obiectivul de investiţie
,,Amenajare inel IV, Sector strada Măcin-Strada Constructorilor şi racord la strada Demetriade”
Sectorul de traseu studiat face parte din Traseul Inelului IV de Circulaţie al Municipiului Timişoara ce leagă  partea de sud a Municipiului Timişoara (Calea Buziaşului) de partea nordică a municipiului (Calea Torontalului –str. Grigore Alexandrescu).

Strada care face obiectul prezentei documentaţii este situată în partea estică a Municipiului Timişoara. Este cuprinsă între strada Constructorilor la Nord, strada Demetriade  la Sud şi strada Măcin la Est.

Sectorul de drum propus spre amenajare, în momentul de faţă nu este amenajat sub nici o formă el este un teren viran neîntreţinut, cu vegetaţie abundentă şi alocuri depozite clandestine de deşeuri rezultate din construcţii, mai ales pe partea nordică pe extensia străzii Constructorilor.
Amplasamentul destinat realizării construcţiei este localizat pe fâşia de teren existent între Muzeul Satului şi incinta SC UMT SA, şi între incinta UMT şi Pădurea Verde. În mare parte a traseului destinat realizării Inelului IV, traseul se desfăşoară la liziera pădurii. Actualmente terenul este inutilizabil deoarece este împrejmuit iar traficul autovehiculelor şi cel pietonal nu se poate realiza datorită lipsei unui carosabil adecvat.
Amenajarea acestui drum are o importanţă deosebită pentru locuitorii municipiului 

· Timişoara din punct de vedere economic şi social. Prin realizarea acestei investiţii se au în vedere următorele:
· Realizarea unui sector de drum important din traseul Inelului IV, pentru desfăşurarea unei circulaţii auto şi pietonale în condiţii de maximă siguranţă şi confort.

· Dezvoltarea infrastructurii de transport.

Având în vedere cele menţionate, este necesară şi oportună, realizarea  sectorului de Inel IV pentru preluarea relaţiilor de trafic între penetraţia dinspre Lipova (DJ 691) şi Platforma industrială UMT şi pentru descongestionarea circulaţiei din zonele centrale ale Municipiului Timişoara
Studiului de Fezabilitate  pentru obiectivul de investiţie ,, Amenajare inel  IV,  Sector strada  Măcin – Strada Constructorilor şi racord la strada Demetriade”, a fost pus la dispoziţie de către TRW  AUTOMOTIVE  SAFETY  SYSTEMS  S.R.L.,  realizat de Rill Victor Marius, INTREPRINDERE INDIVIDUALA - TIMIŞOARA 
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,, Amenajare inel  IV,  Sector strada  Măcin – Strada Constructorilor şi racord la strada Demetriade” este estimată, conform devizului general al investiţiei, la 24.324,649  mii lei (inclusiv TVA),  respectiv 5.434,464 mii Euro (1 euro =4,4760  lei la data de 19.09.2013).
Durata de realizare pentru execuţia lucrărilor proiectate este estimată  la 8 luni.

Având în vedere cele prezentate propunem aprobarea studiului de fezabilitate şi realizarea investiţiei ”Amenajare inel  IV,  Sector strada  Măcin – Strada Constructorilor şi racord la strada Demetriade”.

